Komission asetus (EY) N:o 332/2004, annettu 26 päivänä helmikuuta 2004, tiettyjen yhteisön tariffikiintiöiden avaamisesta ja hallinnasta sianlihan ja tiettyjen muiden maataloustuotteiden osalta annetulla neuvoston asetuksella (EY) N:o 774/94 säädetyn tuontijärjestelmän yksityiskohtaisista soveltamista koskevista säännöistä sianliha-alalla annetusta asetuksesta (EY) N:o 1432/94 poikkeamisesta vuonna 2004



Virallinen lehti nro L 060 , 27/02/2004 s. 0010 - 0011



Komission asetus (EY) N:o 332/2004, annettu 26 päivänä helmikuuta 2004, tiettyjen yhteisön tariffikiintiöiden avaamisesta ja hallinnasta sianlihan ja tiettyjen muiden maataloustuotteiden osalta annetulla neuvoston asetuksella (EY) N:o 774/94 säädetyn tuontijärjestelmän yksityiskohtaisista soveltamista koskevista säännöistä sianliha-alalla annetusta asetuksesta (EY) N:o 1432/94 poikkeamisesta vuonna 2004 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75(1) ja erityisesti sen 8 artiklan 2 kohdan, 11 artiklan 1 kohdan ja 22 artiklan toisen kohdan, ottaa huomioon tiettyjen korkealaatuista naudanlihaa, sianlihaa, siipikarjanlihaa, vehnää sekä vehnän ja rukiin sekaviljaa ja leseitä, lesejauhoja ja muita jätetuotteita koskevien yhteisön tariffikiintiöiden avaamisesta ja hallinnosta 29 päivänä maaliskuuta 1994 annetun neuvoston asetuksen (EY) N:o 774/94(2) ja erityisesti sen 7 artiklan, sekä katsoo seuraavaa: (1) Kun Tsekki, Viro, Kypros, Latvia, Liettua, Unkari, Malta, Puola, Slovenia ja Slovakia liittyvät Euroopan unioniin 1 päivänä toukokuuta 2004, näiden maiden olisi päästävä osallisiksi asetuksella (EY) N:o 774/94 avatuista sianlihan tariffikiintiöistä tasapuolisin edellytyksin nykyisiin jäsenvaltioihin nähden. Näiden valtioiden talouden toimijoille on näin ollen annettava mahdollisuus osallistua täysimääräisesti kiintiöihin liittymisestä alkaen. (2) Jotta vältetään mahdolliset markkinavääristymät ennen 1 päivää toukokuuta 2004 ja sen jälkeen, komission asetuksessa (EY) N:o 1432/94(3) säädettyjen kiintiöerien määräpäiviä olisi muutettava ja määrien jakautumista mukautettava vuoden 2004 osalta muuttamatta kuitenkaan asetuksessa (EY) N:o 774/94 säädettyjä kokonaismääriä. On myös syytä mukauttaa hakemusten esittämisen määräaikaa. (3) Tämän vuoksi on tarpeen säätää vuoden 2004 osalta asetuksen (EY) N:o 1432/94 2 artiklassa ja 4 artiklan 1 kohdassa säädettyjen toimenpiteiden muuttamisesta ja tarkistamisesta. (4) Tässä asetuksessa säädetyt toimenpiteet ovat sianliha-alan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Poiketen siitä, mitä asetuksen (EY) N:o 1432/94 2 artiklassa säädetään, kiintiöt jaetaan 1 päivän huhtikuuta ja 30 päivän kesäkuuta 2004 välisenä aikana seuraavasti: a) 8 prosenttia 1 päivän huhtikuuta ja 30 päivän huhtikuuta 2004 välisenä aikana; b) 17 prosenttia 1 päivän toukokuuta ja 30 päivän kesäkuuta 2004 välisenä aikana. 2. Poiketen siitä, mitä asetuksen (EY) N:o 1432/94 4 artiklan 1 kohdassa säädetään, 1 päivän toukokuuta ja 30 päivänä kesäkuuta 2004 välistä ajanjaksoa koskevat todistushakemukset on esitettävä toukokuun seitsemän ensimmäisen päivän aikana. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 1 päivästä huhtikuuta 30 päivään kesäkuuta 2004. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä helmikuuta 2004. Komission puolesta Franz Fischler Komission jäsen (1) EYVL L 282, 1.11.1975, s. 1, asetus sellaisena kuin se on viimeksi muutettuna asetuksella (EY) N:o 1365/2000 (EYVL L 156, 29.6.2000, s. 5). (2) EYVL L 91, 8.4.1994, s. 1, asetus sellaisena kuin se on viimeksi muutettuna komission asetuksella (EY) N:o 2198/95 (EYVL L 221, 19.9.1995, s. 3). (3) EYVL L 156, 23.6.1994, s. 14, asetus sellaisena kuin se on viimeksi muutettuna asetuksella (EY) N:o 1006/2001 (EYVL L 140, 24.5.2001, s. 13).